section_heading: Susret Svijetle i Tamne strane
paragraph_text: Dolaskom na brod na kojemu se nalazi Ren on ju kao zarobljenika vodi k Snoku, i u kratkom razgovoru joj kaže kako je osjetio da će ona prijeći na tamnu stranu dok mu ona govori da je ona osjetila da će on prijeći na svjetlu stranu. Došavši pred Snoka ovaj priznaje da je on stvorio telepatsku povezanost Sile između nje i Rena, i zapovjeda Renu da ju ubije. Odjednom Ren ubija Snoka i Rey se s njim bori protiv Snokove garde. Još jednom Ren nudi Rey da pređe uz njega te da zajedno vladaju galaksijom, no ona ponovno odbija, čak i nakon što joj u pokušaju da ju povrijedi predbacuje da su joj roditelji bili pijanci i da će ona bez njega uvijek biti nitko i ništa. Pri pokušaju da oboje dođu do Lukeovog svjetlosnog mača ovaj puca, dok se svemirski brod na kojemu se nalaze počinje raspadati nakon što je vice admiralica Holdo zabila svoj brod u njega. Dok je Ren na trenutak bez svijesti Rey s ostacima mača bježi.